
Návrh uznesenia


Mestské zastupiteľstvo mesta Trnava po prerokovaní:

1. Schvaľuje 
zmenu Uznesenia Mestského zastupiteľstva mesta Trnava č. 754 zo dňa 24.6.2025 (Športový areál „Strelnica – Štrky“ - výpožička a spolupráca s občianskym združením Strelecké centrum Trnava o.z.) tak, že v bode 2/ výrokovej časti uznesenia sa mení a predlžuje doba výpožičky nehnuteľného majetku - športového areálu „Strelnica – Štrky“, a to nehnuteľností nachádzajúcich sa v katastrálnom území Trnava, obec Trnava, okres Trnava v rozsahu - Oblastná strelnica Štrky: parc. č. 10583/20, 10583/22, 10583/23, 10583/30, 10583/36, 10583/37, 10583/38, 10583/43, 10583/49 – Dostavba strelnice Štrky: parc. č. 10583/25, 10583/31, 10583/32, 10583/33, 10583,40, 10583/41, 10583/45, 10583/46, 10583/47, 10583/48 – Pozemky: parc. č. 10583/10, 10583/11, 10583/19, 10583/21, 10583/24, 10583/26, 10583/34, 10583/35, 10583/39, 10583/42 a k nim prislúchajúceho a súvisiaceho majetku vrátane jeho technického zhodnotenia a vybavenia, pre vypožičiavateľa: občianske združenie Strelecké centrum Trnava, o.z., so sídlom Priemyselná ulica 7149/2, 917 01 Trnava, IČO: 56 916 591, o dva roky, t. j. celková doba výpožičky je 12 rokov, z dôvodu podmienky poskytovateľa NFP spočívajúcej v minimálnej dobe trvania zmluvy 10 rokov,
pričom podľa § 9aa ods. 2 písm. e) zákona č. 138/1991 Zb. o majetku obcí v znení neskorších predpisov z dôvodu hodného osobitného zreteľa, o ktorom mestské zastupiteľstvo rozhoduje trojpätinovou väčšinou všetkých poslancov a ktorý spočíva v zmysle § 7 ods. 2 písm. d) Zásad hospodárenia a nakladania s majetkom Mesta a s majetkom štátu, ktorý Mesto užíva v tom, že výpožičkou majetku sa podporí všeobecne akceptovateľný verejnoprospešný účel a súčasne ktorý spočíva v zmysle § 7 ods. 2 písm. i) Zásad hospodárenia a nakladania s majetkom Mesta a s majetkom štátu, ktorý Mesto užíva v tom, že výpožička majetku mesta prispeje k zabezpečeniu výchovno-vzdelávacieho, telovýchovného a osvetového rozvoja mesta a jeho obyvateľstva, kedy bude vypožičiavateľom užívaný majetok mesta ako športové centrum a cvičisko príslušníkov Mestskej polície, príslušníkov Polície SR resp. zložiek Ministerstva vnútra, členov organizovaných združení (Slovenský strelecký zväz a iné) pre svoju tréningovú a športovú činnosť a ako športové centrum a cvičisko pre neorganizované strelecké športy a verejnosť, pričom v danom prípade sa postupuje podľa § 9aa ods. 3 zákona č. 138/1991 Zb. o majetku obcí v znení neskorších predpisov a § 8 ods. 2 Zásad hospodárenia a nakladania s majetkom Mesta a s majetkom štátu, ktorý Mesto užíva, podľa ktorého pri výpožičkách majetku mesta z dôvodov hodných osobitného zreteľa je možné znížiť nájomné vo výške 100% oproti všeobecnej hodnote nájomného v prípade, ak ide o užívanie majetku mesta právnickou osobou tretieho sektora so sídlom na území mesta a vykonávajúcou pôsobnosť na území mesta v súlade s verejným záujmom (§ 8 ods. 2 písm. c) zásad) a súčasne ak výpožička majetku prispeje k zabezpečeniu výchovnovzdelávacieho, telovýchovného a osvetového rozvoja mesta a jeho obyvateľstva (§ 8 ods. 2 písm. d) zásad).

2. Berie na vedomie
v zmysle § 9aa ods. 2 písm. e) bod 3/ zákona č. 138/1991 Zb. o majetku obcí v znení neskorších predpisov všeobecnú (obvyklú) hodnotu nájomného nehnuteľností – pozemkov a nebytových priestorov určených a opísaných v bode 1/ výrokovej časti uznesenia a tvoriacich predmet výpožičky nasledovne:
· všeobecnú (obvyklú) hodnotu nájomného za užívanie pozemku na účely športoviska vo výške 4,124 eura/m2/rok 
· výšku obvyklého nájomného za prenájom nebytových priestorov – ostatné nebytové priestory vo výške 17,50 eur/m2/rok v zmysle VZN č. 514 o určovaní obvyklého nájomného za prenájom nebytových priestorov vo vlastníctve mesta Trnava a Príkazu primátora č. 5/2025 k určovaniu výšky nájomného za prenájom nebytových priestorov vo vlastníctve mesta Trnava

3. Schvaľuje
uzatvorenie dodatku k zmluve o výpožičke a spolupráci športového areálu „Strelnica – Štrky“ v zmysle výrokovej časti tohto uznesenia

4. Ukladá
Mestskému úradu v Trnave
a) OP - pripraviť dodatok k zmluve o výpožičke a spolupráci a predložiť na podpis druhej strane
Termín: do 30 dní od schválenia uznesenia


Dôvodová správa

Mestské zastupiteľstvo mesta Trnava prijalo na zasadnutí dňa 24.6.2025 uznesenie č. 754 k Športovému areálu „Strelnica – Štrky“, ktorým schválilo výpožičku nehnuteľného majetku – športového areálu „Strelnica – Štrky“, a to nehnuteľností nachádzajúcich sa v k. ú. Trnava v rozsahu Oblastná strelnica Štrky: parc. č. 10583/20, 10583/22, 10583/23, 10583/30, 10583/36, 10583/37, 10583/38, 10583/43, 10583/49 – Dostavba strelnice Štrky: parc. č. 10583/25, 10583/31, 10583/32, 10583/33, 10583,40, 10583/41, 10583/45, 10583/46, 10583/47, 10583/48 – Pozemky: parc. č. 10583/10, 10583/11, 10583/19, 10583/21, 10583/24, 10583/26, 10583/34, 10583/35, 10583/39, 10583/42 a k nim prislúchajúceho majetku vrátane jeho technického zhodnotenia a vybavenia pre vypožičiavateľa Strelecké centrum Trnava, o.z., so sídlom Priemyselná ulica 7149/2, 917 01 Trnava, IČO: 56 916 591, na dobu výpožičky 10 rokov, za účelom spolupráce vypožičiavateľa s Mestom Trnava a správcom majetku mesta pri viacúčelovom užívaní uvedeného športového areálu. V zmysle citovaného uznesenia Mesto Trnava, správca majetku mesta a Strelecké centrum Trnava, o. z. uzatvorili dňa 14.7.2025 zmluvu o výpožičke a spolupráci, ktorou zároveň požičiavateľ udelil vypožičiavateľovi súhlas na predloženie žiadosti o poskytnutie príspevku, dotácie alebo grantu za účelom modernizácie športového areálu Strelnica – Štrky a taktiež súhlas v zmysle platných predpisov SR s uskutočnením stavebných prác a úprav súvisiacich s modernizáciou predmetu výpožičky alebo súvisiacich s použitím nenávratných finančných zdrojov za podmienok stanovených ich poskytovateľom. Vypožičiavateľ požiadal o poskytnutie príspevku na rekonštrukciu/modernizáciu predmetu výpožičky, pričom podmienkou poskytovateľa príspevku  je minimálna doba výpožičky 10 rokov.

Zámer nakladania s majetkom mesta bol zverejnený od 6.8.2025 do 2.9.2025.

Na prijatie uznesenia je potrebný súhlas trojpätinovej väčšiny všetkých poslancov MZ mesta Trnava.

Prílohy:
· uznesenie č. 754 zo dňa 24.6.2025

